
I. O’quv fanining dolzarbligi 
Mustaqillik yillarida O’zbekiston Respublikasida davlat boshqaruv tizimi, ijtimoiy-iqtisodiy, siyosiy va ma’naviy sohalarda katta o’zgarishlar amalga oshirildi. Shuningdek, ta’lim sohasida ham bir qator islohotlar o’tkazilib, barkamol avlodni shakllantirishga yo’naltirilgan islohotlar rivojlantirilib borilmoqda. Bugun jahonda yuz berayotgan voqea va hodisalar, mafkuraviy qarama-qarshiliklarning mazmun-mohiyatini tahlil etish, turli xil yot g’oyalardan yoshlarni himoya qilish uchun tarixiy tafakkurni shakllantirish muhim ahamiyat kasb etadi. Shu o’rinda ta’kidlash kerakki,  Oliy o’quv yurtlarida O’zbekistonning eng yangi davri tarixini chuqur o’rganish yosh mutaxassislarning bugungi davr siyosatini, jahon hamjamiyatidagi o’rnini, davr qahramonlarini, ayniqsa o’zining ham shu jarayon ishtirokchisi ekanligini to’g’ri va to’liq anglashi jamiyat taraqiyotida muhim ahamiyat kasb etadi.

O’zbekistonning eng yangi tarixi xaqida so’z ketganda, avvalo 1991 yildan beri mamlakatimiz bosib o’tgan tarixiy yo’lning mohiyati va ahamiyatini tushunish kerak. Ushbu jarayon qanday o’tganini, mamlakatimiz mustaqillikka erishgunga qadar va mustaqillikning  dastlabki yillarida qanday muammolarga duch kelganligini tushunish muhimdir. 

Ushbu dasturda O’zbekistonning eng yangi tarixi, ya’ni O’zbekistonning davlat mustaqilligiga erishishi arafasida yuzaga kelgan murakkab vaziyat,  respublika mustaqilligining e’lon qilinishi, mustaqillik yillarida mamlakatda amalga oshirilayotgan ijtimoiy-siyosiy, iqtisodiy, ma’naviy sohalardagi islohotlar va ularning bosqichlarini, O’zbekistonning jahon hamjamiyatiga har tomonlama integratsiyasini, xalqaro munosabatlar, xavfsizlik, millatlararo totuvlik va diniy bag’rikenglikni ta’minlash, tinchliksevar tashqi siyosat kabi masalalarning ilmiy va amaliy ahamiyati ochib beriladi.

II. O’quv fanining maqsadi va vazifasi

Fanni o’qitishning maqsadi – mustaqillik yillarida O’zbekiston Respublikasida yuz bergan muhim o’zgarishlar, tub islohotlarning mazmun-mohiyatini ko’rsatish va jamiyat hayotida talabaning o’rnini, o’zligini anglatishdan iborat. 

Fanni o’qitishning vazifalari – mustaqillikka erishish arafasida O’zbekistonda yuzaga kelgan murakkab vaziyatni hamda mustaqillik yillarida davlat boshqaruvi, ijtimoiy-iqtisodiy, siyosiy va ma’naviy hamda boshqa sohalardagi islohotlarning mazmun-mohiyatini talabalarga tushuntirib berish, ularni Vatanga sadoqat va muhabbat ruhida tarbiyalash hamda milliy g’ururni shakllantirishdan iborat. 

Fan bo’yicha talabalarning bilim, ko’nikma va malakalariga quyidagi talablar kuyiladi. Talaba: 
· mustaqillikka erishish arafasida O’zbekistonda yuzaga kelgan murakkab vaziyatni, ularning sabablari va oqibatlarini; 

· mustaqillik yillaridagi o’zgarishlarni, O’zbekistonning eng yangi tarixi masalalarini, zamonaviy jarayonlarda O’zbekistonning jahon hamjamiyatidagi o’rnini tarixiylik va xolislik nuqtai nazaridan bilishi kerak;

· O’zbekistonning eng yangi tarixi muammolarini o’rganish, dunyoqarashni mustahkamlashda milliy mustaqillik g’oyasini qo’llay bilish, atrofida sodir bo’layotgan jarayonlarga o’z munosabatini bildira olish, jamiyat va inson dunyoqarashi rivojida tarix fanining o’rnini anglash va bugungi kunda sodir bo’layotgan voqealarning tarixdagi muhim voqealar bilan bog’liqligini bilish ko’nikmalariga ega bo’lishi kerak.

O’zbekistonning eng yangi tarixini chuqur bilish, ma’naviy-milliy va umuminsoniy masalalar bo’yicha o’z qarashlarini ilmiy asoslashni va ifodalashni bilish, milliy mustaqillik g’oyalariga amal qiladigan faol hayotiy dunyoqarash kabi malakalarga ega bo’lishi kerak.
III. Asosiy nazariy qism (ma’ruza mashg’ulotlari)

1-MAVZU: Kirish.“O’zbekistonning eng yangi tarixi” o’quv fanining predmeti, maqsadi va vazifalari, nazariy-metodologik tamoyillari.

O’zbekiston tarixini davrlashtirish masalasi. “O’zbekistonning eng yangi tarixi” o’quv fanining predmeti, maqsad va vazifalari. Fanni o’rganishning nazariy-uslubiy asoslari. Yuksak intellektual salohiyatli, ma’naviy barkamol avlodni tarbiyalash, komil insonni voyaga etkazishda mamlakat eng yangi tarixining tutgan o’rni. O’zbekiston Respublikasi Prezidenti Sh.M.Mirziyoevning ma’naviy etuk shaxsni tarbiyalashda tarixiy xotiraning o’rni va saboqlari to’g’risidagi fikrlari. XXI globallashuv asrida ta’lim sohasida mazkur fanni o’qitishdagi nazariy-kontseptual yondashuv va ilg’or innovatsiyalar.

2-MAVZU Mustaqillikka erishish arafasida O’zbekistondagi ijtimoiy-siyosiy jarayonlar.

XX asr 80-yillari o’rtalarida respublika ijtimoiy-siyosiy, iqtisodiy va ma’naviy hayotidagi inqirozli holat. Markazning O’zbekistonda amalga oshirgan qatag’on siyosati. “Paxta ishi” “O’zbek ishi” nomli kampaniyalar. Aholi turmush tarzining og’irlashuvi. Orol fojiasi. Farg’ona voqealari. 1989 yil o’rtalarida respublika ijtimoiy-siyosiy hayotidagi o’zgarishlar. Milliy manfaatlar ustuvorligining o’sib borishi. I.Karimov – O’zbekistonning Birinchi Prezidenti. Mustaqillik deklaratsiyasi va uning tarixiy ahamiyati. 1991 yil avgust voqealari. GKChP. Sovet davlatining tanazzulga yuz tutishi.

3-MAVZU Mustaqil O’zbekiston Respublikasining tashkil topishi va uning tarixiy ahamiyati.

Mustaqillik arafasida respublikadagi ijtimoiy-iqtisodiy va siyosiy ahvol. O’zlikni anglashga intilishning kuchayishi. Siyosiy tizimdagi o’zgarishlar. Mustaqillikning e’lon qilinishi. O’zbekiston Respublikasining tashkil etilishi. Mustaqillikning ilk davrida davlat suverenitetini mustahkamlash yo’lidagi sa’y-harakatlar. Mustaqil O’zbekiston davlatining yuzaga kelishi va mustahkamlanishida I.Karimovning tarixiy xizmatlari.

4-MAVZU: O’ZBEKISTONNING O’ZIGA XOS ISTIQLOL VA TARAQQIYOT YO’LI.
Mustaqil taraqqiyotning dastlabki bosqichidagi muammolar. O’zbekistonning o’ziga xos taraqqiyot yo’lini tanlashi. Taraqqiyotning “O’zbek modeli” va uning o’ziga xos xususiyatlari. O’zbekistonning ijtimoiy-siyosiy rivojlanish strategiyasi: yangilanish va taraqqiyot yo’li. O’zbekistonning iqtisodiy mustaqilligini ta’minlashga qaratilgan strategiya asoslari. Mustaqillik – me’yoriy-huquqiy asoslarining yaratilishi. Yangi Konstitutsiyaning qabul qilinishi va uning tarixiy ahamiyati. Davlat ramzlari.

5-6-MAVZU O’zbekistonda demokratik, fuqarolik jamiyati asoslarining shakllanishi, amalga oshirilgan siyosiy islohotlar.

Milliy davlat boshqaruvi tizimi. Mustaqil O’zbekistonda hokimiyatlar bo’linishi printsipi. O’zbekistonda ko’ppartiyaviylik tizimining shakllanishi va uning ahamiyati. Siyosiy partiyalar faoliyatidagi xususiyatlar. O’zbekistonda parlament tizimi va undagi islohotlar. Huquq-tartibot organlari va sud tizimidagi o’zgarishlar. O’zbekistonda nodavlat notijorat tashkilotlar va ularning siyosiy, ijtimoiy hamda iqtisodiy jarayonlardagi ishtiroki. Ijtimoiy-sherikchilik. O’z-o’zini boshqaruv organlarining faoliyati va ularning jamiyatni demokratlashtirishdagi o’rni. O’zbekistonda demokratik islohotlarni yanada chuqurlashtirish va fuqarolik jamiyatini rivojlantirish kontseptsiyasi. Inson haq-huquqlarini ta’minlash va himoya qilish. 
7-MAVZU IQTISODIY ISLOHOTLAR, XUSUSIY MULKCHILIKNING SHAKLLANISHI. O’ZBEKISTONDA BOZOR MUNOSABATLARINING RIVOJLANISHI.
Iqtisodiyotni modernizatsiya qilish kontseptsiyasi. O’zbekiston Respublikasida bozor munosabatlarining shakllanishi, uning yo’nalishlari, bosqichlari va xususiyatlari. Bozor munosabatlariga o’tishning huquqiy asoslarining yaratilishi. Iqtisodiy islohotlarning besh tamoyilini amalga oshirilish mexanizmi. Bozor infratuzilmasining shakllanishi, qishloq xo’jaligidagi islohotlar, uning vazifalari va yo’nalishlari. Sanoat, avtomobilsozlik sohasining rivojlanishi. Makroiqtisodiyotni barqarorlashtirishga erishish. Jahon moliyaviy inqirozining yuzaga kelish sabablari, oqibatlari va uni O’zbekistonda bartaraf etish yo’llari. Mamlakat iqtisodiyotining modernizatsiya va diversifikatsiya qilinishi, bank-moliya tizimini mustahkamlash borasidagi chora-tadbirlar. Soliq tizimidagi islohotlar.

8-MAVZU O’zbekiston Respublikasidagi ijtimoiy o’zgarishlar.

Kuchli ijtimoiy siyosat kontseptsiyasining shakllanishi, bosqichlari va rivojlantirilishi. Manzilli ijtimoiy himoya tizimining yaratilishi. Ijtimoiy sohani rivojlantirishga yo’naltirilgan aholi bandligi va real daromadlarini izchil oshirib borish, sog’liqni saqlash tizimini takomillashtirish, xotin-qizlarning ijtimoiy-siyosiy faolligini oshirish, aholini uy-joylar bilan ta’minlash, yo’l-transport muhandislik-kommunikatsiya va ijtimoiy infratuzilmalarni rivojlantirish, ta’lim, madaniyat, ilm-fan, adabiyot, san’at va sport sohalarini rivojlantirish, yoshlarga oid davlat siyosatini takomillashtirish. Nodavlat notijorat tashkilotlarining ijtimoiy himoya va manzilli ijtimoiy yordamni amalga oshirishdagi ishtiroki.

O’zbekiston Respublikasi “Korruptsiyaga qarshi kurashish to’g’risida”gi Qonunning mazmun-mohiyati, aholining huquqiy ongi va huquqiy madaniyatini yuksaltirish, jamiyatda korruptsiyaga nisbatan murosasiz munosabatni shakllantirish. 

9-10-MAVZU Mustaqillik yillarida O’zbekistondagi ma’naviy va madaniy taraqqiyot.

Mustaqillik yillarida ma’naviy va ma’rifiy hayot. Milliy istiqlol g’oyasi va mafkuraviy masalalar. Milliy urf-odatlar, qadriyatlar va an’analarning qayta tiklanishi.

Mustaqillik yillarida buyuk ajdodlar va tarixiy shaxslarga bo’lgan e’tibor. O’zbekiston Respublikasi Birinchi Prezidenti Islom Karimovning ajdodlar merosi va milliy qadriyatlarni tiklash borasidagi xizmati. Tarixiy shaharlar (Buxoro, Samarqand, Marg’ilon, Qarshi, Toshkent, Xiva, Shahrisabz) yubileylarining xalqaro miqyosda keng nishonlanishi. Toshkent shahrining “Islom madaniyati poytaxti” deb e’lon qilinishi va uning ahamiyati. Madaniyat va san’at sohasining rivojlanishi. Xalqaro ko’rik-tanlovlarning o’tkazilishi. Milliy sport turlarining rivojlantirilishi. Beshta tashabbus va uning yuksak ma’naviy madaniyatni ta’minlashdagi o’rni. O’zbekistonda millatlararo va dinlararo munosabatlardagi barqarorlikni ta’minlash borasidagi davlat siyosati. 

11-MAVZU O’ZBEKISTON RESPUBLIKASIDA TA’LIM SOHASIDA AMALGA OSHIRILGAN ISLOHOTLAR.
Mustaqillik yillarida ilm-fanning rivojlanishi. Yangi jamiyat qurishda ta’lim va tarbiyaning o’rni va roli. “Ta’lim to’g’risida”gi Qonun va “Kadrlar tayyorlash Milliy dasturi”ning qabul qilinishi. Dasturning maqsad va vazifalari, uni amalga oshirish mexanizmi va bosqichlari. Ta’limning milliy modelining shakllanishi, rivojlanishi va sohadagi muammolar. O’zbekistonda yangi avlod kadrlar tayyorlash sohasidagi o’zgarishlar. Oliy ta’lim sohasida qabul qilingan Qonunlar va ularda belgilangan vazifalar. Ta’lim sohasida xalqaro hamkorlikning yo’lga qo’yilishi: yutuqlar va kamchiliklar. 

12-MAVZU Mustaqillik yillarida Qoraqalpog’iston Respublikasi

Mustaqillik yillarida Qoraqalpog’iston Respublikasi ijtimoiy-iqtisodiy va siyosiy hayotida amalga oshirilgan islohotlar. Qoraqalpog’istonda qishloq xo’jaligi sohasidagi o’zgarishlar. Ma’naviy-madaniy sohadagi yangilanishlar. Qoraqalpog’iston Respublikasi oliy ta’lim tizimi va undagi islohotlar. Qoraqalpog’iston Respublikasida ekologik ahvol. Orol fojiasi. Ekologik holatni yaxshilash borasidagi davlat siyosati. 

13-MAVZU O’ZBEKISTON VA JAHON HAMJAMIYATI
O’zbekistonning tinchliksevar tashqi siyosati va uning jahon hamjamiyati tomonidan tan olinishi. O’zbekistonning xalqaro tashkilotlar va xorijiy mamlakatlar bilan iqtisodiy-siyosiy aloqalarining yo’lga qo’yilishi. O’zbekiston Respublikasining BMTga a’zo bo’lishi va jahon hamjamiyatidagi o’ziga xos o’rni. O’zbekistonning MDHdagi o’rni va mavqeining oshib borishi. O’zbekistonning Markaziy Osiyo davlatlari bilan o’zaro hamkorlik aloqalari. O’zbekistonning Evropa Ittifoqi mamlakatlari bilan istiqbolli hamkorliklari. Tashqi siyosiy faoliyat kontseptsiyasi. O’zbekiston tashqi siyosatida Rossiya, AQSh, Xitoy mamlakatlarining o’rni. 

O’zbekistonning geosiyosiy va geoiqtisodiy o’rni. O’zbekistonning mintaqada tinchlik va barqarorlikni ta’minlash borasida olib borgan siyosati. Markaziy Osiyoda xavfsizlik masalalari, terrorizm, giyohvandlik va odam savdosiga qarshi kurashda O’zbekiston Respublikasining faolligi. O’zbekistonning ShHT bilan aloqalari. O’zbekistonning Markaziy Osiyo, Mustaqil Davlatlar Hamdo’stligi davlatlari bilan yangi strategik sherikchilik shartnomalarining imzolanishi. O’zbekiston Respublikasining faol tashqi siyosatining yangi bosqichi. O’zbekistonning mintaqada tinchlik va barqarorlikni ta’minlash borasida olib borgan siyosati. Xavfsizlik, millatlararo totuvlik va diniy bag’rikenglikni ta’minlash hamda chuqur o’ylangan, o’zaro manfaatli va amaliy tashqi siyosat sohasidagi ustuvor yo’nalishlar.

14-15-MAVZU Yangilanayotgan O’zbekiston: milliy tiklanishdan – milliy yuksalish sari.

2017-2021 yillarda O’zbekiston Respublikasini rivojlantirishning beshta ustuvor yo’nalishi bo’yicha Harakatlar strategiyasining ishlab chiqilishi, hayotga joriy etilishi va uning ahamiyati. 
2017-2021 yillarda O’zbekiston Respublikasini yanada rivojlantirish bo’yicha Harakatlar strategiyasi va unda belgilangan ustuvor yo’nalishlar:

· Davlat va jamiyat qurilishi tizimini takomillashtirishning ustuvor yo’nalishlari; 

· Qonun ustuvorligini ta’minlash va sud-huquq tizimini yanada isloh qilishning ustuvor yo’nalishlari;

· Iqtisodiyotni rivojlantirish va liberallashtirishning ustuvor yo’nalishlari;

· Ijtimoiy sohani rivojlantirishning ustuvor yo’nalishlari;

· Xavfsizlik, millatlararo totuvlik va diniy bag’rikenglikni ta’minlash hamda chuqur o’ylangan, o’zaro manfaatli va amaliy tashqi siyosat sohasidagi ustuvor yo’nalishlar.

4. Seminar mashg’ulotlar

Seminar mashg’ulotlarida talabalar .“O’zbekistonning eng yangi tarixi” fanidan ma’ruza darslarida olgan nazariy bilimlarini mustahkamlash bilan birga, seminarlar mavzulari bo’yicha tayyorgarlik ko’rish jarayonida qo’shimcha adabiyotlar va tarixiy manbalar bilan tanishib, qo’shimcha bilim oladilar.
Natijada ularning bilim doiralari ilmiy jihatdan asoslangan holda kengayadi. Shuningdek, darslik va o’quv qo’llanmalar asosida talabalar bilimlarini mustahkamlashga erishish, tarqatma materiallardan foydalanish, ilmiy maqolalar va tezislar chop etish orqali talabalar bilimlarini oshirish, mavzular bo’yicha ko’rgazmali qurollar tayyorlash va boshqalar tavsiya etiladi.

	2

	2
	Mustaqil O’zbekiston Respublikasining tashkil topishi va uning tarixiy ahamiyati.
	2

	3

5. Mustaqil ta’lim va mustaqil ishlar

Mustaqil ta’lim davomida talabalar o’quv dasturiga kirmagan mavzularni qo’shimcha adabiyotlar asosida mustaqil o’rganadilar. Mustaqil ta’lim ikki usulda: Referat va nazorat ishi ko’rinishida bajariladi.

Talaba mustaqil ishni tayyorlashda fanning xususiyatlarini hisobga olgan holda quyidagi shakllardan foydalanish tavsiya etiladi:

· darslik va o’quv qo’llanmalari bo’yicha fan boblari va mavzularini o’rganish;

· tarqatma materiallar bo’yicha ma’ruzalar qismini o’zlashtirish;

· maxsus adabiyotlar bo’yicha fanlar bo’limlari yoki mavzulari ustida ishlash;

· talabalarning o’quv-ilmiy-tadqiqot ishlarini bajarishi bilan bog’liq bo’lgan fanlar bo’limlari va mavzularini chuqur o’rganish; 

· faol va muammoli o’qitish uslublaridan foydalanadigan o’quv mashg’ulotlari.

Mustaqil ta’lim uchun tavsiya etiladigan mavzular
	3-jadval

№
	Mustaqil ta’lim mavzulari
	Hajmi (soatda)

	

	1
	Seminar mashg’ulotlariga tayyorgarlik ko’rish
	30 soat

	2
	O’zbekistonda amalga oshirilayotgan islohotlarning yangi bosqichlari haqida ma’lumotlar to’plash va referat tayyorlash.
	4

	3
	Mustaqillik yillarida davlat boshqaruv tizimida amalga oshirilgan islohotlarning xususiyatlari mavzusida doklad tayyorlash.
	4

	4
	Yuksak ma’naviyatli yoshlarni tarbiyalashda O’rta Osiyo allomalari ilmiy merosining o’rni (allomalar ijodi va faoliyati misolida) mavzusida doklad tayyorlash. 
	6

	5
	O’zbekiston Respublikasida ommaviy axborot vositalarining faoliyati (o’zgarish va muammolar) haqida referat tayyorlash.
	4

	6
	Qishloq xo’jaligi va sanoat sohasidagi o’zgarishlar haqida referat tayyorlash. 
	4

	7
	O’zbekistonda inson huquqlari va erkinliklari kafolatining yaratilishi masalasida internet saytlaridan ma’lumot to’plash.
	4

	8
	Milliy xavfsizlikni ta’minlash borasida amalga oshirilayotgan ishlarning mazmun-mohiyati haqida referat tayyorlash
	4

	Jami:
	60


6. Asosiy va qo’shimcha o’quv adabiyotlar hamda axborot manbalari

1. Rahbariy adabiyotlar:

2. Мирзиёев Ш.М. Миллий тараққиёт йўлимизни қатъият билан давом эттириб, янги босқичга кўтарамиз. Т. 1. - Тошкент: Ўзбекистон.. 2017.

3. Мирзиёев Ш.М. Буюк келажагимизни мард ва олийжаноб халқимиз билан бирга қурамиз. - Тошкент: Ўзбекистон. 2017.

4. Мирзиёев Ш.М. Қонун устуворлиги ва инсон маънфаатларини таъминлаш – юрт тараққиёти ва халқ фаровонлигининг гарови. Ўзбекистон Республикаси Конституцияси қабул қилинганининг 24 йилигига бағишланган тантанали маросимидаги маърузаси. - Тошкент: Ўзбекистон. 2017.

5. Мирзиёев Ш.М. Эркин ва фаровон, демократик Ўзбекистон давлатини биргаликда барпо этамиз. - Тошкент: Ўзбекистон. 2017.

6. Каримов И.А. Ўзбекистон: миллий истиқлол, иқтисод, сиёсат, мафкура. Т. 1. - Тошкент: Ўзбекистон, 1996.

7. Каримов И.А. Тинчлик ва хавфсизлигимиз ўз куч-қудратимизга, ҳамжиҳатлигимиз ва қатъий иродамизга боғлиқ. Т. 12. - Тошкент: Ўзбекистон, 2004. 

8. Каримов И.А. Инсон унинг ҳуқуқ ва эркинликлари - олий қадрият. Т. 14. - Тошкент: Ўзбекистон, 2006. 

9. Каримов И.А. Юксак маънавият-енгилмас куч. -Тошкент: Маънавият, 2008.

10. Каримов И.А. Демократик ислоҳотларни янада чуқурлаштириш ва фуқоролик жамиятини шакллантириш-мамлакатимиз тараққиётининг асосий мезонидир. Т.19. – Toshkent: O’zbekiston, 2011. 

11. Каримов И.А. Ўзбекистон мустақилликка эришиш остонасида. – Тошкент: Ўзбекистон, 2011. 

12. Каримов И.А. Тарихий хотира ва инсон омили – буюк келажагимиз гаровидир. Халқ сўзи. 2012, 10 май. 

13. Каримов И.А. Она юртимиз бахту иқболи ва буюк келажаги йўлида хизмат қилиш – энг олий саодатдир. - Тошкент: Ўзбекистон. 2015.

Asosiy adabiyotlar

14. Мустакил Ўзбекистан тарихининг дастлабки сахифалари. - Тошкент, 2000.

15. Эркаев А. Ўзбекистон йўли. - Тошкент: Маънавият, 2011. 

16. Мустақиллик: Изоҳли илмий-оммабоп луғат // М.Абдуллаев ва бошқалар: тўлдирилган учинчи нашр. - Тошкент: Шарқ, 2006. 

17. 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси. – Тошкент: Maънавият, 2017.

18. Мустақил Ўзбекистон тарихи. Масъул муҳаррир А.Сабиров. - Тошкент: Академия, 2013.

19. Новейшая история Узбекистана. Руководителъ проекта и редактор: М.А.Рахимов. - Тошкент: Адабиёт учқунлари, 2018.

Qo’shimcha adabiyotlar

20. Азизхўжаев А.А. Мустақиллик: курашлар, изтироблар, қувончлар. - Тошкент: 2001.

21. Азизхўжаев А.А. Чин ўзбек иши. - Тошкент, 2003. 

22. Ахмедов Э. Ўзбекистон шаҳарлари мустақиллик йилларида. - Тошкент: Абу Али ибн Сино нашриёти, 2002.

23. Исломов З.М. Ўзбекистон модернизациялаш ва демократик тараққиёт сари. - Тошкент: Ўзбекистон, 2005.

24. Левитин Л. Ўзбекистон туб бурилиш палласида. - Тошкент: Ўзбекистон, 2005.

25. Усмонов Қ. Ўзбекистоннинг жаҳон ҳамжамиятига интеграциялашуви. –Тошкент: Молия, 2003.

26. Ўзбекистон мустақиллик йилларида. - Тошкент: Ўзбекистон, 1996.

27. Ўзбекистон тарихи. Р.Ҳ.Муртазаеванинг умумий таҳрири остида. – Тошкент, 2005.

28. Ўзбекистон халқининг дини, маданияти ва урф-одатлари: тарих ва ҳозирги ҳолат. - Тошкент: ТИУ, 2011.

29. Ўлмасов А., Вахобов А. Иқтисодиёт назарияси. - Тошкент: Шарқ, 2006. 

30. Ўзбекистонда миллатлараро муносабатлар ва бағрикенглик: тарихий тажриба ва ҳозирги замон. Масъул муҳаррир Р.Ҳ.Муртазаева. - Тошкент: Мумтоз сўз, 2010.

31. Ўзбекистон тарихи (1917-1991 йиллар). 2 том. Масъул муҳаррирлар: Р.Абдуллаев, Қ.Ражабов, М.Раҳимов. - Тошкент: Ўзбекистон, 2019.  

32. Муртазаева Р.Ҳ. Ўзбекистонда миллатлараро муносабатлар ва толерантлик. Дарслик. - Тошкент: Мумтоз сўз, 2019.

33. Юнусова Х. Ўзбекистонда миллатлараро муносабатлар ва маънавий жараёнлар (ХХ аср 80-йиллари мисолида). - Тошкент: Аbu matbuot-konsalt, 2009.

34. Бобожонова Д. Ўзбекистонда ижтимоий-иқтисодий муносабатлар (70 80-йиллар мисолида). Қўлланма. – Тошкент: Шарқ, 1999.

35. Қорақалпоғистон тарихи (1917-1994 йй.). - Нукус, 1995.

36. Ғуломов С., Убайдуллаева Р., Аҳмедов Э.  Ўзбекистон. -Тошкент: Меҳнат, 2001.

Интернет сайтлари:

· www.ziyonet.uz. 

· www.edu.uz. 

· www.google.uz. 

· www.gov.uz. 

Talabalar bilimini baholash mezonlari

 a) “A’lo” baho uchun talabaning bilim darajasi quyidagilarga javob berishi lozim:
Xulosa va qaror qabul qilish;

Ijodiy fikrlay olish;
Mustaqil mushohada yurita olish;
Olgan bilimlarini amalda qo’llay olish;
Mohiyatini tushunish;
Bilish, aytib berish;
Tasavvurga ega bo’lish.

 b) “Yaxshi” baho uchun talabaning bilim darajasi quyidagilarga javob berishi lozim: 
Mustaqil mushohada yurita olish;

Olgan bilimlarini amalda qo’llay olish;

Mohiyatini tushunish;
Bilish, aytib berish;
Tasavvurga ega bo’lish.

 v) “Qoniqarli” baho uchun talabaning bilim darajasi quyidagilarga javob berishi lozim: 

Mohiyatini tushunish;

Bilish, aytib berish;

Tasavvurga ega bo’lish.

 g) talabaning bilim darajasi “Qoniqarsiz” deb quyidagi hollarda baholanadi:

Aniq tasavvurga ega bo’lmaslik;

Javoblarda xatoliklarga yo’l qo’yilganlik;

Bilmaslik.
1-ilova

Ishchi o’quv dasturga o’zgartirish va qo’shimchalar kiritish to’g’risida

___________________ o’quv yili uchun ishchi o’quv dasturiga qo’yidagi o’zgartirish va qo’shimchalar kiritilmoqda:_______________________________

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

O’zgartirish va qo’shimchalarni kirituvchilar:     

__________________________________________                         _______

              (professor-o’qituvchining I.F.O.)                                            (imzosi)

Ishchi o’quv dasturga kiritilgan o’zgartirish va qo’shimchalar Ijtimoiy-iqtisodiy fakulteti Ilmiy-uslubiy Kengashida muhokama etildi va ma’qullandi ( _____ yil “___” _______dagi “____” - sonli bayonnoma). 

Fakultet Ilmiy-uslubiy 

kengashi raisi:                                                      B. To’ychiboyev.

